બિસ્કિટ ઉત્પાદક બ્રિટાનિયા ઇન્ડસ્ટ્રીઝ અને સ્ટીલ પ્રોડક્ટ્સ ઉત્પાદક જેએસડબલ્યુ સ્ટીલ ટૂંક સમયમાં બેન્ચમાર્ક નિફ્ટી ઇન્ડેક્સમાં પ્રવેશે તેવી શક્યતા છે. આગામી ઇન્ડેક્સ રિબેલેન્સિંગમાં તેઓ એચપીસીએલ અને લુપિનનું સ્થાન લેશે તેમ એનાલિસ્ટ્સે કહ્યું હતું. ICICI ડાયરેક્ટે એક નોટમાં જણાવ્યું હતું કે ઓગસ્ટના અંતમાં એક્સ્ચેન્જમાં સામેલ કરવાના અને બાકાત કરવાના શેરની યાદી બહાર પડશે. ઓક્ટોબર સિરિઝમાં નિફ્ટીમાં આ શેરને સામેલ કરવામાં આવે તેવી શક્યતા છે.